mteb/MIRACLReranking huggingface dataset:
জাহাজ অধিকাংশ সমুদ্র চলাচলের উপযোগী কার্গো জাহাজের গড় আয়ু ২০ থেকে ৩০ বছর। প্লাইউড কিংবা ফাইবারগ্লাস দিয়ে জাহাজ তৈরী করা হলে তা ত্রিশ থেকে চল্লিশ বছর পর্যন্ত চলাচলের উপযোগী থাকে। শক্ত কাঠের তৈরী জাহাজ আরো বেশী সময় ব্যবহৃত হয়ে থাকে; তবে এর জন্যে নিয়মিত রক্ষণাবেক্ষনের প্রয়োজন। সতর্কভাবে রক্ষণাবেক্ষনের মাধ্যমে স্টিলের পাটাতনের জাহাজ শতাধিক বছর কর্মক্ষমতা প্রদর্শন করে। নষ্ট হয়ে যাওয়া জাহাজকে শীপব্রেকারে স্ক্রেপের জন্যে পাঠানো হয়। জাদুঘর কিংবা কৃত্রিমভাবে প্রদর্শনের জন্যেও এর পুণর্ব্যবহার হয়ে থাকে।
ড্রাকুলা এর কিছুকাল পরেই "ডিমিটার" নামে একটি রাশিয়ান জাহাজ ভারনা থেকে নোঙর তুলে ইংল্যান্ডের হুইটবির উদ্দেশ্যে রওনা হয়ে এক ভয়ানক ঝড়ের কবলে পড়ে। জাহাজের নাবিকেরা সকলেই নিখোঁজ হয়ে যায়। ধরে নেওয়া হয় যে তারা সকলেই মারা পড়েছে। কেবলমাত্র জাহাজের হালের সঙ্গে বাঁধা অবস্থায় ক্যাপ্টেনের মৃতদেহ পাওয়া যায়। ক্যাপ্টেনের নথি থেকে জানা যায় যে যাত্রাকালে জাহাজে কিছু অদ্ভুত ঘটনা ঘটেছিল। তারপর থেকেই জাহাজের মাঝিমাল্লারা একে একে নিখোঁজ হয়ে যেতে থাকে। মনে করা হতে থাকে জাহাজে কোনো অশুভ শক্তির আবির্ভাব ঘটেছে। জাহাজ থেকে একটি বিরাট কুকুরের আকৃতিবিশিষ্ট জানোয়ারকে লাফিয়ে সমুদ্রতীরে নেমে যেতেও দেখা গিয়েছিল। জাহাজের মালের তালিকায় ছিল ট্রানসিলভ্যানিয়া থেকে আসা রুপালি বালি ও "মৌলড" ("mould") বা গুঁড়ো মাটি।
এমভি এসএসএল কলকাতা বিপর্যয় ১৪ ই জুন ২০১৮ সালে বৃহস্পতিবার ভোরে, পণ্যবাহী জাহাজ এমভি এসএসএল কলকাতায় আগুন লাগে হুগলি নদীর মোহনার কাছে বঙ্গোপসাগরের স্যান্ডহেডে এলাকায়। ১৪ই জুন, জাহাজটি কলকাতার বন্দর ছেড়ে যায় ইন্দোনেশিয়ার উদ্দেশ্যে। তারপর হলদিয়া বন্দর থেকে ৬০ নটিক্যাল মাইল দূরে অগুনের কবলে পরে জাহাজটি। এর পর শক্তিশালী বায়ু প্রবাহের কারণে আগুন দ্রুত ছড়িয়ে পড়ে জাহাজে। হলদিয়া বন্দর থেকে বলা হয় কলকাতার পথ দিয়ে অন্ধ্রপ্রদেশর কৃষ্ণাপত্তনাম বন্দর থেকে কলকাতা বন্দর হয়ে ইন্দোনেশিয়া যাচ্ছিল জাহাজটি। প্রায় ৭০ শতাংশ পুড়ে গেছে জাহাজির। জাহাজ ৪৬৪ টি কন্টেইনার ছিল। তবে বেশির ভাগ কনটেইনারে আগুন ধরে গিয়েছিল। বিস্ফোরণের ফলে সমগ্র জাহাজে আগুন লাগে। এটি প্রাথমিকভাবে বিশ্বাস করা হচ্ছে যে জাহাজ মধ্যে বয়ু-সংযোজন সরঞ্জাম থেকে জাহাজে আগুন লাগে।
দ্য ফ্লাইং ডাচম্যান জাহাজটি নিয়ে যেসব কাহিনী প্রচলিত রয়েছে তার মধ্যে সবচেয়ে জনপ্রিয় হলে, ১৭২৯ সালে একজন ফ্লাইং ডাচম্যান ১ নামে একটি ওলন্দাজ জাহাজ যার ক্যাপ্টেন ছিলেন হেনড্রিক ভ্যান্ডারডেকেন। জাহাজটি কেপ টাউনের দিকে যাচ্ছিল কিন্তু যাত্রা পথে ঝড়ের কবলে পরে কিন্তু জাহাজে ক্রুরা ভয় পাওয়া স্বত্বেও ক্যাপ্টেন হেনড্রিক জাহাজটি কেপ টাউনে নিয়ে যাওয়ার জন্য সংকল্পবদ্ধ ছিলেন। এক পর্যায়ে নাবিকদের কিছু অংশ বিদ্রোহ কের কিন্তু ক্যাপ্টেন বিদ্রোহীদের ক্যাপ্টেনকে গুলি করে হত্যা করেন ও লাশ সাগরে ভাসিয়ে দেন। এরপর থেকে জাহাজটি সমুদ্রে চিরতরে হারিয়ে যায়।
সন্দ্বীপ উপজেলা সন্দ্বীপ এককালে কম খরচে মজবুত ও সুন্দর জাহাজ নির্মানের জন্য পৃথিবী খ্যাত ছিল। ইউরোপের বিভিন্ন এলাকায় এই জাহাজ রপ্তানি করা হতো। তুরস্কের সুলতান এই এলাকার জাহাজের প্রতি আকৃষ্ট হয়ে এখান থেকে বেশ কিছু জাহাজ কিনে নেন।
ভারতবর্ষের মধ্যে সন্দ্বীপ ছিল একটি সমৃদ্ধশালী বন্দর।
লবণ ও জাহাজ ব্যবসা, শস্য সম্পদ ইত্যাদির প্রতি আকৃষ্ট হয়ে ষোড়শ শতাব্দীর মধ্যভাগে পর্তুগিজরা সন্দ্বীপে উপনিবেশ স্থাপন করেন।
এছাড়া ভ্রমণ ও ধর্মপ্রচারের উদ্দেশ্যে ফরাসি ও ওলোন্দাজ পরিব্রাজকরা প্রায়ই সন্দ্বীপে আগমন করতেন।
১৬১৫ সালে পর্তুগিজদের সাথে আরকান রাজ্যের যুদ্ধে ২০০ জন সৈন্য সহ পর্তুগীজ সেনাপতি ইমানুয়েল মার্তুস নিহত হয় এবং পর্তুগিজরা সন্দ্বীপ ত্যাগ করলে ১৬১৬ সালে মগরাজ সন্দ্বীপ দখল করে।
এরপর সন্দ্বীপে আরকান ও মগদের প্রাধান্য থাকলেও তাদের পরাধীনতাকে অস্বীকার করে একে প্রায় অর্ধ শতাব্দী শাসন করেন দেলোয়ার খাঁ। ১৬৬৬ সালে তাঁর রাজত্বের পতন ঘটে এবং মোগল সরকারের অধীনে জমিদারদারী প্রথার সূচনা ঘটে, যা পরবর্তীতে ব্রিটিশ রাজত্বের অবসানের সাথে সাথে বিলুপ্ত হয়।
রূপে মুগ্ধ হয়ে যুগে যুগে অনেক কবি, সাহিত্যিক, ঐতিহাসিক, পর্যটক এসেছেন এখানে। ১৩৪৫ খ্রিষ্টাব্দে ঐতিহাসিক পর্যটক ইবনে বতুতা সন্দ্বীপে আসেন। ১৫৬৫ সালে ডেনিশ পর্যটক সিজার ফ্রেডরিক সন্দ্বীপে আসেন এবং এর বহু প্রাচীন নিদর্শনের বর্ননা লিপিবদ্ধ করেন।
১৯২৯ খ্রিস্টাব্দের ২৮শে জানুয়ারী মোজাফ্‌ফর আহমেদের সাথে সন্দ্বীপে আসেন বাংলাদেশের জাতীয় কবি কাজী নজরুল ইসলাম।
সন্দ্বীপ ভ্রমণের সময়কার স্মৃতির পটভূমিকাতেই কাজী নজরুল ইসলাম তাঁর মধুবালা গীতিনাট্য রচনা করেন। সন্দ্বীপে বৃক্ষের ছায়াতলে বসে নজরুল তাঁর চক্রবাক কাব্যগ্রন্থের অনেকগুলো কবিতা রচনা করেন।
মিন্চের নীলমানব নীলমানবেরা একত্রিত হয় এবং তাদের নেতা জাহাজের কাপ্তানকে দুই পদ কবিতা শোনায় কাপ্তানকে বাকিটা বলতে বলে। কাপ্তান এতে ব্যর্থ হলে নীলমানবেরা জাহাজটি উল্টে দেয়ার চেষ্টা করে। ম্যাকেনজি এরূপ একটি কথোপকথন তুলে ধরেন:নীলমানবের সর্দারঃ কালো জাহাজের নেতা তুমি কি বলোযখন তোমার গর্বের জাহাজ সাগরের বুক চিরে এগোয়?কাপ্তানঃ আমার দ্রুতগামী জাহাজ সংক্ষিপ্ত পথে চলেএবং আমি তোমাকে পদে পদে অনুসরণ করবোনীলমানবের সর্দারঃ আমার লোকেরা উৎসুক, আমার লোকেরা প্রস্তুততোমাকে স্রোতের নিচে টেনে নিয়ে যেতেকাপ্তানঃ আমার জাহাজ দ্রুতগামী, আমার জাহাজ সুস্থিরযদি এটা ডোবে, তো তোমাদের গুহা ধ্বংস হবে।এরূপ ত্বরিৎ জবাব নীলমানবের সর্দারকে অপ্রস্তুত করে। তারা হেরে যায় ও জাহাজের কোন ক্ষতি করতে পারেনা এবং তাদের সাগর তলের গুহার আবাসে ফিরে যায়। জাহাজটি নিরাপদে সমুদ্র পাড়ি দেয়। জাহাজের কাপ্তান প্রত্যুত্তরে ব্যর্থ হলে নীলমানবেররা জাহাজে উঠে নাবিকদের থেকে অর্থ দাবী করে, এবং দাবী না মেটালে সমুদ্রে ঝড় সৃষ্টির হুমকি দেয়।
ম্যারি সেলেস্ট ম্যারি সেলেস্ট () ব্রিটিশ-আমেরিকার বিশ্ব বিখ্যাত জাহাজ। ১৮৭২ সালের ৪ ডিসেম্বর ম্যারি সেলেস্টকে আটলান্টিক মহাসাগরে মনূষ্যহীন ও যাত্রার জন্য তৈরী অবস্থায় পাওয়া যায়। জাহজের ৭ জন নাবিকের একজনকেও খোঁজে পাওয়া যায় নি এবং একটি লাইফবোট পাওয়া যায় নি যদিও সেদিনের আবহাওয়া ভাল ছিল ও জাহাজের প্রত্যেকে অভিজ্ঞ নাবিক ছিলেন। ম্যারি সেলেস্টও যাত্রার উপযোগী ছিল এবং যখন পাওয়া যায় তখন জাহাজটি জিব্রাল্টার অভিমূখে যাত্রার জন্য তৈরী অবস্থায় ছিল। জাহাজটি যখন পাওয়া যায় তার এক মাস আগে সমুদ্রে নামানো হয়েছিল এবং তখনো জাহাজের ডেকে ছয় মাসের খাবার মজুত ছিল। জাহাজের মালামাল ও নাবিকদের অন্যান্য মূল্যবান জিনিসপত্রও ঠিক জায়গায় ছিল। কিন্তু জাহাজে কোন মানুষ ছিল না। তাদের অন্তর্ধান পৃথিবীর সর্বকালের রহস্যের মধ্যে একটি।জাহাজের সে সময়কার যাত্রী, ক্রু ও নাবিকদের সম্পর্কে ওয়াশিংটনের জাতীয় সংগ্রহশালায় তথ্য আছে।
উদ্দেশ্যপ্রণোদিত প্রচারণা যুদ্ধের সময় প্রচারণা ছড়ানো একটি শক্তিশালী হাতিয়ার, শত্রুর বিরুদ্ধে প্রবল ঘৃণা তৈরী করে তাদের অমানুষে রুপ দেওয়াই থাকে এই প্রচারণার উদ্দেশ্য। এই কাজ করার জন্য জাতিগত বিদ্বেষ এবং নিকৃষ্ট শব্দ ব্যবহার করে শত্রুদের খারাপ মানসিকতার অধিকারী হিসেবে তুলে ধরা হয়। উদাহরণস্বরুপঃ ১৯৭১ এর বাংলাদেশের মুক্তিযুদ্ধে পাকিস্তানের সাধারণ নাগরিক এবং সেনাবাহিনীর কাছে পাকিস্তান সরকার এই বার্তাই দিয়েছেন, বাংলাদেশের মানুষরা সঠিক মুসলমান নয়, তারা প্রত্যেকেই গাদ্দার। ভিয়েতনাম যুদ্ধের সময় বিভিন্ন বর্ণবাদী শব্দ যেমন জ্যাপ ও গুক ব্যবহার করা হয়। যারা এই প্রচারণা ছড়ায় তাদের প্রায় সবারই এটাই প্রচেষ্টা থাকে যে, নিজ দেশের নাগরিকদের বুঝানো; এই যুদ্ধের জন্য তারা দায়ী নয়, বরং শত্রুপক্ষই এই যুদ্ধ তাদের উপর চাপিয়ে দিয়েছে। (প্রথম বিশ্বযুদ্ধের সময় জার্মান নেভি আরএমএস লুসিতানিয়া নামক জাহাজ ডুবে যাওয়ার কথা প্রচার করে) এটা নিছক কথাসাহিত্য ও হতে পারে, আবার বাস্তবও হতে পারে। এটা যুদ্ধের উপরই নির্ভর করে। উদ্দেশ্য থাকে যাতে দেশের জনগণ বিশ্বাস করে যে যুদ্ধটি ন্যায্য। ন্যাটো মতবাদ (doctrine), প্রচারণাকে ( propaganda) সংজ্ঞায়িত করতে গিয়ে বলেছে, "যে কোনো ধরনের তথ্য, ধারনা, মতবাদ অথবা বিশেষায়িত মর্মস্পর্শী কিছু প্রচারের মাধ্যমে যদি কোনো সুনির্দিষ্ট দলের চিন্তাধারা, স্বভাব, আবেগ, অনুভুতিকে প্রভাবিত করা যায় এবং এর ফলে প্রচারণাকারী যদি প্রত্যক্ষ বা পরোক্ষভাবে উপকৃত হয়, তাহলে তা উদ্দেশ্যমুলক প্রচারণা হিসেবে গণ্য হবে।" এই দৃষ্টিকোণ থেকে প্রচারণা ছড়ানোর সময়ে যে তথ্য দেওয়া হয়, তা যে মিথ্যাই হতে হবে এমন কোনো প্রয়োজনীয়তা নেই, তবে যিনি বা যে ব্যবস্থা(system) এটা ছড়াবেন, তাকে তার লক্ষ্য অর্জনের জন্য অবশ্যই পরিস্থিতির সাথে তাল মিলিয়ে প্রাসঙ্গিক প্রচারণা ছড়াতে হবে।
দ্য ফ্লাইং ডাচম্যান ফ্লাইং ডাচম্যান হলো একটি কিংবদন্তী ভূতুরে জাহাজ যা কোনদিন কোথাও নোঙ্গর করেনি এবং সমুদ্রযাত্রায় চিরতরে হারিয়ে গিয়েছে। ভুতূড়ে জাহাজ নিয়ে যত লোককাহিনী প্রচলিত আছে, তার মধ্যে সবচেয়ে বিখ্যাত ফ্লাইং ডাচম্যান। এই লোককাহিনীটির উৎপত্তি মূলত ১৭-শতকের সামুদ্রিক লোকাঁচারবিদ্যা থেকে। প্রাচীন নথিপত্রে এই জাহাজটিকে ১৮-শতকের শেষের দিকের জাহাজ বলে উল্লেখ করা হয়েছে। প্রচলিত রয়েছে, ১৯ ও বিংশ-শতকের দিকে সমুদ্রের মাঝে জাহাজটিতে ভূতুরে আলো দেখা যেত। ফ্লাইং ডাচম্যান যখন কোন জাহাজকে অতিক্রম করত তখন এর ক্রুরা বহুদূরের প্রেতাত্মা বা অশুভ শক্তিকে বার্তা পাঠাত। সামুদ্রিক কিংবদন্তি অনুসারে, অভিশপ্ত জাহাজটি ঝড়ের কবলে পরে সমুদ্রে হারিয়ে গিয়েছিল।
অ্যাডভেঞ্চার গ্যালি ভেসেলটি ১৬৯৬ সালের আগস্টে £৮,০০০ (£৮৮৯,৯৯৬) ইউরোর বিনিময়ে ক্রয় করা হয়। এর আগে ১৬৯৫ সালের ৪ ডিসেম্বর জাহাজটি ক্যাপ্টেন উইলিয়াম ক্যাসলের ডকইয়ার্ড ডেপ্টফোর্ড থেকে সমুদ্রে নামানো হয়েছিল। এই জাহাজে পাল ও বৈঠা দুটুর মাধ্যমেই যেন চালনা করা যায় এরকম ডিজাইনে তৈরি করা হয়েছিল। সেসময় যুদ্ধ্বজাহাজের জন্য এরকম নকশা প্রচলিত ছিল না। পূর্ণ পাল তোলা অবস্থায় জাহাজটি ১৪ নট (26 km/h; 16 mph) গতিতে ও বৈঠার সাহায্যে ৩ নট (5.6 km/h; 3.5 mph) গতিতে চলতে সক্ষম ছিল। বাইচের গতি ধীর হলেও এটি বাতাসের বিপরীত দিকে চলতে সক্ষম ছিল, যেখানে অন্যান্য ভেসেল সেসময় খুব বেশি উন্নতি করতে পারেনি। এই জাহাজের দেখাদেখি পরবর্তীতে আরো কয়েকটি ব্রিটিশ যুদ্ধ্বজাহাজ তৈরি করা হয়েছিল। এই ধারণায় উদ্ভত করেছিল কারণ ব্রিটিশরা উত্তর আফ্রিকায় বারবারি জলদস্যুদের সাথে যুদ্ধ করে ব্যাপক ক্ষতির সম্মুখীন হয়েছিল। বিশেষ করে ইস্ট ইন্ডিয়া কম্পানি বিক্রীর উদ্দেশ্যে এরকম কয়েকটি জাহাজ তৈরি করেছিল। ক্যাসলের শীপইয়ার্ড যেখানে অ্যাডভেঞ্চার গ্যালি তৈরি করা হয়েছিল, সেটি ছিল সেসময় ইংল্যান্ডের সবচেয়ে বড় শীপইয়ার্ড এবং তারা ইস্ট ইন্ডিয়া কম্পানির অধিকাংশ ভেসেল সরবরাহ করত।
পোতাঙ্গন বাংলাদেশের জাহাজ তৈরি শিল্পের ঐতিহ্য অনেক পুরোনো। মোগলদের বা তার আগে-পরে বাংলাদেশের কাঠের তৈরি জাহাজ একসময় ইউরোপে রপ্তানি হত।
মাজাগাঁও ডক শিপবিল্ডার্স লিমিটেড ভারতীয় উপকূল রক্ষীবাহিনীর জন্য এই জাহাজ নির্মাণ কেন্দ্রটি উপকূলীয় পরিদর্শক জাহাজ (ওপিভি) তৈরি করে। এই জাহাজগুলি ভারতের বিশেষ একচেটিয়া অঞ্চলে পরিদর্শন, পুলিশিং, অনুসন্ধান এবং উদ্ধার অভিযানের জন্য নির্মিত বিশেষ জাহাজ। প্রতিটি জলযান বা জাহাজ একটি হেলিকপ্টার বহন করে। কোস্ট গার্ড বা উপকূল রক্ষীবাহিনীর জন্য সাতটি জাহাজ ননির্মান করেছে "এমডিএল"।
সিলভার ডিসকভারার সিলভার ডিসকভারার হল একটি ছোট বিলাসবহুল যাত্রীবাহি জাহাজ।এর বর্তমান মালিক হল সিলভার ক্রুজ।এই জাহাজটি ১৯৮৯ সালে তৈরি হয়।এর পর ২০১৪ সালে জাহাজটি ক্রয় করে সিলভার ডিসকভারার জাহাজের দ্বিতীয় মালিকের থেকে।
পোতাঙ্গন বর্তমানে শ্রমিক মুজুরি বৃদ্ধি পাওয়ায় উন্নত দেশের জাহাজ নির্মাতারা জাহাজ তৈরির জন্য উন্নয়নশীল দেশগুলোর উপর নির্ভরশীল হয়ে পড়েছে। ফলে অধিকাংশ জাহাজ নির্মাতাই তাদের পোতাঙ্গনগুলিতে কয়েকবছর পর্যন্ত জাহাজের অর্ডার নিয়ে অগ্রিম দখল হয়ে আছে। ফলস্বরূপ বাংলাদেশে নতুন জাহাজ তৈরির জন্য বিশাল সুযোগ তৈরি হয়েছে।
জাহাজ ঘণ্টা জাহাজ ঘণ্টা একটি জাহাজের উপরের সময় নির্দেশ করতে এবং নাবিকদের দায়িত্ব বণ্টন ও নিয়ন্ত্রণ করতে ব্যবহৃত হয়। ঘণ্টাটি সাধারণত পিতল বা ব্রোঞ্জ দিয়ে তৈরি হয় এবং সাধারণত এতে জাহাজের নামাঙ্কিত করা থাকে।
বোম্বেটে জাহাজ কলকাতার আনন্দ পাবলিশার্স ১৯৯৫ সালের ডিসেম্বরে "বোম্বেটে জাহাজের" বাংলা অনুবাদ প্রকাশ করে তাদের শিশুতোষ ক্রোড়পত্র "আনন্দমেলা"য়। অনুবাদ করেছিলেন ক্রোড়পত্রের সম্পাদক কবি নীরেন্দ্রনাথ চক্রবর্তী। কমিকসটি ১৯৯৬ সালের এপ্রিলে আনন্দ পাবলিশার্স বই হিসেবে প্রকাশ করে।
বাংলাদেশের জাহাজ নির্মাণ শিল্প জাহাজ নির্মাণ বাংলাদেশের একটি সম্ভাবনাময় এবং ক্রমবিকাশমান শিল্প। আধুনিক যুগের শুরু থেকে বাংলাদেশে জাহাজ নির্মাণের একটি দীর্ঘ ইতিহাস থাকলেও স্থানীয়ভাবে তৈরি জাহাজ রপ্তানি করার মাধ্যমেই মুলতঃ সাম্প্রতিক বছরগুলোতে জাহাজ নির্মাণ একটি প্রধান প্রতিশ্রুতিশীল শিল্পে পরিণত হয়েছে। বাংলাদেশের ২০০শ'র মতো জাহাজ নির্মাণ কোম্পানি রয়েছে যেগুলো ঢাকা, চট্টগ্রাম, নারায়ণগঞ্জ, বরিশাল ও খুলনাকে কেন্দ্র করে গড়ে উঠেছে।
বানৌজা স্বাধীনতা বানৌজা স্বাধীনতা বাংলাদেশ নৌবাহিনীর একটি টাইপ ০৫৬ শ্রেণির রাডার ফাকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ড এ তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির প্রথম জাহাজ । এই জাহাজটি ২০১৬ সাল থেকে বাংলাদেশ নৌবাহিনীতে কর্মরত আছে।
বানৌজা প্রত্যয় বানৌজা প্রত্যয় বাংলাদেশ নৌবাহিনীর একটি টাইপ ০৫৬ শ্রেণির রাডার ফাকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ডে তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির দ্বিতীয় জাহাজ। এই জাহাজটি ২০১৬ সাল থেকে বাংলাদেশ নৌবাহিনীতে কর্মরত আছে।
মীর জুমলা সামরিক কারণে মীর জুমলা ব্রিটিশ, ডাচ এবং পর্তুগিজ জাহাজ ব্যবহার করেছেন। ত্রেভিসা যে বজরায় করে ঢাকায় এসেছিলেন, তার ইওরোপিয় নাবিকদের তিনি তার বাহিনীতে নিয়োগ করেন। যুদ্ধ জাহাজ তৈরিতে তিনি ব্রিটিশ আর ডাচেদের সাহায্য নেন। হুগলীতে তৈরি একটি ডাচ গ্যালিওট জাহাজকে ব্রিটিশদের থেকে পালিয়ে আসা ক্যাপ্টেন জন ডুরসনের নেতৃত্ব এক নাবিক বাহিনী ঢাকায় নিয়ে যায় ১৬৬১ সালের মে মাসে। টমাস প্রাট নামক একজন ব্রিটিশকে যুদ্ধ জাহাজ এবং তার উপযোগী গোলাগুলি বানানর জন্য মির জুমলা নিয়োগ করেন। কিছু ইওরোপিয় বন্দুকবাজ মীর জুমলার অসম আভিযানে অংশ নিয়েছিল।
যাত্রীবাহী জাহাজ যদিও কিছু জাহাজের উভয় ধরনের বৈশিষ্ট্য আছে তবে দুটির নকশার প্রকৃতিতে পার্থক্য দেখা যায়ঃ সামুদ্রিক লাইনার গুলো গুরুত্ব দেয় দ্রুতি এবং ঐতিহ্যবাহী ব্যায়বাহুল্লতার উপর যেখানে ক্রুজ জাহাজ গুলো গুরুত্ব দেয় সুযোগ-সুবিধাকে (সাঁতরানোর পুল, থিয়েটার, বল কক্ষ, কেসিনো, খেলার সুবিধা ইত্যাদি)। এই অগ্রাধিকার গুলো বিভিন্ন নকশা তৈরি করে। এর সাথে সামুদ্রিক লাইনার গুলো আদর্শগত ভাবে তৈরি করা হয়েছিল ইউরোপ এবং যুক্তরাষ্ট্রের মধ্য দিয়ে আটলান্টিক সমুদ্র পারি দেবার জন্য অথবা এর থেকেও দূরে যেমন দক্ষিণ আমেরিকা অথবা এশিয়া যেখানে ক্রুজ জাহাজ গুলো সাধারণত ছোট রাস্তায় চলাচল করে যার মধ্যে তীরের অথবা দ্বীপে বিরতির সুযোগ থাকে।
ক্যালিগ্রাফিক গ্যালিয়ন (মেট্রোপলিটন মিউজিয়াম অফ আর্ট) মেট্রোপলিটন মিউজিয়াম অফ আর্টের সংগ্রহে থাকা গ্যালিয়নের কাজটি কাগজের উপর করা, কালি ও সোনার মাধ্যমে। ক্যালিগ্রামে চিত্রিত জাহাজটি একটি গ্যালিয়ন। একটি গ্যালিয়ন একটি বড় যুদ্ধ-জাহাজ, যা স্পেনীয় ও পর্তুগীজ সাম্রাজ্য দ্বারা জাহাজের যুগে ব্যবহৃত হওয়ার জন্য বিখ্যাত। উসমানীয় নৌবাহিনী প্রায়ই ভূমধ্যসাগরে বৃহৎ স্পেনীয় জাহাজগুলোর সম্মুখীন হতো; এই কারণে উসমানীয় সাম্রাজ্যের নৌবাহিনী স্পেনীয় হামলার মোকাবিলা করার জন্য বেশ কয়েকটি গ্যালিয়ন তৈরি করে। সুতরাং, উসমানীয় নৌবাহিনীতে নতুন গ্যালিয়ন চালু করার সম্মতিতে সম্ভবত ক্যালিগ্রামটি তৈরি করা হয়েছিল। অনুরূপ কলিগ্রামের একটি উদাহরণ, যা একটি ১৭শ শতাব্দীর জাহাজকে চিত্রিত করে, তুরস্কের ইস্তানবুল শহরের টপকাপি প্রাসাদ জাদুঘরের সংগ্রহে রয়েছে।
যুদ্ধ জাহাজ যুদ্ধকালীন সময়ে, যুদ্ধজাহাজ ও বানিজ্যিক জাহাজের মধ্যে পার্থক্য প্রায়ই নষ্ট হয়ে যায়। যুদ্ধের সময় বানিজ্যিক জাহাজ প্রায়ই অস্ত্রশস্ত্র পরিবহন করে এবং প্রথম বিশ্বযুদ্ধের কিউ- জাহাজ ও দ্বিতীয় বিশ্বযুদ্ধের সশস্ত্র বিপণনকারী ক্রুদের মতো অক্জিলিয়ারী যুদ্ধজাহাজ হিসেবে ব্যবহৃত হয়। ১৭ শতকের শেষের দিকে বানিজ্যিক জাহাজগুলি নৌবাহিনীতে প্রবেশের প্রচলিত ছিল এবং এটি অর্ধেকের বেশি যাত্রীদের জন্য অস্বাভাবিক নয় যে তারা বানিজ্যিক জাহাজগুলি তৈরি করে। ১৯ শতকে জলদস্যুতা হুমকির সম্মুখীন না হওয়া পর্যন্ত, বৃহত বানিজ্যিক জাহাজগুলিতে অস্ত্রশস্ত্র পরিবহন স্বাভাবিক ছিল। যুদ্ধ জাহাজ এছাড়াও প্রায়ই সেনাবাহিনীর বাহক বা সরবরাহ জাহাজ হিসাবে ব্যবহার করা হয়, যেমন ১৮ শতকের ফরাসি নৌবাহিনী বা দ্বিতীয় বিশ্বযুদ্ধের সময় জাপানি নৌবাহিনী দ্বারা যুদ্ধ জাহাজ ব্যবহার করা হয়েছিল সৈন সরবরাহের কাজে।
এসএমএস মিটিওর (১৮৯০) এসএমএস মিটিওর ছিল জার্মান রাজকীয় নৌবাহিনির একটি এভিসো জাহাজ, যা ছিল মিটিওর শ্রেণীর প্রথম জাহাজ। এটি এসএমএস কমেটের ভগিনী জাহাজ ছিল। এটি জার্মানিওয়াফট শিপইয়ার্ডে তৈরি করা হয়েছিল।
অনিয়মিত (জীববিদ্যা) আবার ঝড়ের কবলে পড়ে কোন একটি প্রজাতির পাখি তাদের স্বাভাবিক আবাসের বাইরের কোন স্থানে যেয়ে পড়তে পারে। সমুদ্রে বিশাল দূরত্ব অতিক্রম করার সময় কিছু কিছু পাখি ক্লান্ত হয়ে পড়ে এবং সমুদ্রগামী জাহাজে বসে বিশ্রাম নেয়। ফলে জাহাজের মাধ্যমে সহজেই তারা নতুন কোন অঞ্চলে চলে যেতে পারে।
মিন্চের নীলমানব শুধুমাত্র গাত্রবর্ণ ব্যতীত এই পৌরাণিক জীবগুলোর বাকি সবকিছুই মানুষের মত। এদের আকারও মানুষের সমান। তাদের ঝড় সৃষ্টি করার ক্ষমতা আছে, কিন্তু আবহাওয়া ভালো থাকলে তারা সমুদ্রপৃষ্ঠের উপরে বা ঠিক নিচেই ভাসমান থাকে। নীলমানবরা তাদের কোমরের উপর অংশ পানির উপরে তুলে সাঁতার কাটে। তারা কথা বলতে পারে, এবং যখন একদল মিন্চ কোন জাহাজের দিকে অগ্রসর হয় তখন এদের নেতা জাহাজের কাপ্তানের উদ্দেশ্যে দুই পদ কবিতা আবৃত্তি করে এবং কাপ্তানকে বাকিটা বলতে বলে। কাপ্তান এতে ব্যর্থ হলে নীলমানবেরা জাহাজটি উল্টে দেওয়ার চেষ্টা করে।
আইএনএস সৌর (পি৫৪) এই জাহাজের পাল্লা প্রায় , এবং কোন প্রকার সরবরাহ ছাড়াই এটি সমুদ্রে প্রায় দুই মাস মোতায়েন থাকতে পারে। আট জন অফিসার এবং ১০৫ জন নাবিক জাহাজটি পরিচালনা করে। এটি ইতালির তৈরী ওটিও মেলারা কামান; দুটি রাশিয়ায় তৈরি একে-৬৩০ সিক্স-ব্যারেল্ড ক্লোজ-ইন উইপন সিস্টেম (CIWS), এবং সিক্স সেলফ-প্রটেকশন কাফ লাঞ্চার প্রভৃতি অস্ত্রে সজ্জিত। এগুলো জাহাজে একটি ইলেক্ট্রো অপ্টিক ফায়ার কন্ট্রোল সিস্টেম দ্বারা পরিচালিত হয়। এছাড়াও এতে নৌচালনা ও দ্রুত সতর্ককারী রাডার এবং একটি সমন্বিত ইলেকট্রনিক ওয়ারফেয়ার সিস্টেম রয়েছে। এই জাহাজে এইচএএল ধ্রুব এবং এইচএএল চেতকের মতো বহুমাত্রিক ব্যবহার উপযোগী হেলিকপ্টার এবং দুটি দ্রুতগামী মটর বোট রয়েছে।
কন্টেইনার জাহাজ প্যানাম্যাক্স জাহাজের আকার মূল পানামা ক্যানেলের খালের লক চেম্বারগুলির দ্বারা সীমাবদ্ধ, যা ৩২.৩১ মিটার পর্যন্ত প্রস্ত ও ২৯৪.৪৩ মিটার পর্যন্ত দীর্ঘ এবং ১২.০৪ মিটার পর্যন্ত গভীরতা। পোস্ট-প্যানাম্যাক্স শ্রেণীর ঐতিহাসিকভাবে জাহাজগুলিকে ৩২.৩১ মিটার উপরে চওড়া, , তবে পানামা খাল সম্প্রসারণ প্রকল্প পর, পরিভাষা কিছু পরিবর্তন ঘটেছে। নতুন পানামাক্স শ্রেণিটি সর্বোচ্চ জাহাজের আকারের উপর ভিত্তি করে তৈরি করা হয় যা নতুন তৃতীয় সেট লক ট্রানজিট করতে সক্ষম হয়, যা জুন ২০১৬ সালে খোলা হয়। ৩২৬ মিটার (১,২০১ ফুট) এর দৈর্ঘ্য, ৪৯ মিটার (১৬১ ফুট) সর্বোচ্চ প্রস্থ এবং ১৫.২ মিটার (৫০ ফুট) ড্রাফ্টের সাথে একটি কন্টেইনার জাহাজের জন্য তৃতীয় লক তৈরি করা হয়েছিল। নিউ প্যানাম্যাক্স শ্রেণী নামে পরিচিত এই ধরনের একটি জাহাজটি ১৯ টি সারির কনটেইনার বহন করার জন্য যথেষ্ট এবং প্রায় ১২,০০০ টিইইউ কন্টেইনার পরিবহন ক্ষমতা থাকতে পারে এবং এটি একটি বৃহৎ বাল্ক ক্যারিয়ার বা সুয়েজম্যাক্স ট্যাঙ্কারের তুলনীয়।
বাংলাদেশের জাহাজ নির্মাণ শিল্প বাংলার নদীমাতৃক ভৌগোলিক অবস্থানের কারণে এ অঞ্চলের ব্যবসা বাণিজ্যের প্রয়োজনে জাহাজের ব্যবহার ছিল প্রাচীনকাল থেকেই। চৌদ্দ শতকের সময়ে মরক্কোর পরিব্রাজক ইবনে বতুতার যুদ্ধ জাহাজ ও সৈন্য-সামন্তসহ বাংলার বিভিন্ন বন্দরে আগমণ করেছিলেন। মধ্যযুগীয় ইউরোপীয় পরিব্রাজক "সিজার ফ্রেডেরিক" চট্টগ্রাম বন্দরে ১৫ শতকের সময় বড় জাহাজ নির্মাণের একটি হাব ছিল বলে নথিভুক্ত করেছেন। মোগল শাসনামলে জাহাজ নির্মাণ আরো ব্যপক পরিসর লাভ করে। তবে ১৭ শতকে তুরস্কের সুলতানের জন্য যুদ্ধজাহাজ নির্মাণে চট্টগ্রাম জাহাজ নির্মাণ এলাকা ব্যবহৃত হয়েছিল। কাঠের যুদ্ধ জাহাজের পরিবর্তে লৌহ নির্মিত যুদ্ধ জাহাজ তৈরি করা শুরু হয় উনিশ শতকের শেষভাগে। উনিশ শতক পর্যন্ত চট্টগ্রাম ১০০০ টন ধারণক্ষমতার জাহাজ নির্মাণে সক্ষম ছিল। ১৯৭৯ সালে বিশ্ব খাদ্য সংস্থার অনুদানে বাংলাদেশ অভ্যন্তরীণ জলযান সংস্থার জন্য ৮টি খাদ্য বহনযোগ্য জাহাজ নির্মাণ করে বেসরকারি জাহাজ নির্মাণকারী প্রতিষ্ঠান "নারায়ণগঞ্জ হাইস্পিড শিপইয়ার্ড"।
বানৌজা সংগ্রাম বানৌজা সংগ্রাম বাংলাদেশ নৌবাহিনীর একটি টাইপ ০৫৬ শ্রেণির রাডার ফাঁকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ডে তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির তৃতীয় জাহাজ।
বানৌজা প্রত্যাশা বানৌজা প্রত্যাশা বাংলাদেশ নৌবাহিনীর একটি টাইপ ০৫৬ শ্রেণির রাডার ফাঁকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ডে তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির চতুর্থ জাহাজ।
কুইন অ্যানি’স রিভেঞ্জ ৩০০ টনের এই ভেসেলটির আসল নাম ছিল কনকর্ড, যা ১৭১০ সালে ফ্রিগাট (পূর্বের পাল তোলা ছোট রণতরী) হিসেবে ইংল্যান্ডে তৈরি করা হয়েছিল। এক বছর পর জাহাজটি ফরাসিরা আটক করে। এরপর ফরাসিরা জাহাজটিকে আরো অধিক কার্গো ধারনক্ষমতা সম্পন্ন করে ও দাস বহনের উপযোগী করে নতুন ভাবে তৈরি করেন। এসময় জাহাজটির নাম পরিবর্তন করে রাখা হয়, লা কনকর্ডি ডি নানতেস। পরবর্তীতে দাস বহনকারী এই জাহাজটি নভেম্বর ২৮, ১৭১৭ সালে মার্টিনিক দ্বীপপুঞ্জের কাছাকাছি জলদস্যু বেঞ্জামিন হার্নিগোল্ড দখল করেন। হার্নিগোল্ড তার বিশ্বস্থ এডোয়ার্ড টীচ (যিনি ব্ল্যাকবিয়ার্ড নামেই বেশি পরিচিত) -এর কাছে জাহাজটি হস্তান্তর করেন ও তাকে জাহাজের ক্যাপ্টেন নিযুক্ত করেন। টীচের ফার্স্ট ম্যাট ছিল ক্রিস্টোফার ব্ল্যাকউড (ব্ল্যাকবিয়ার্ড ক্লাউ), ছিলেন একজন হিংস্র যুদ্ধা এবং তিনি ব্ল্যঅকবিয়ার্ডের অনেক জলদস্যুকে পচিালনা করতেন।
এমভি এসএসএল কলকাতা বিপর্যয় ভেসেলের কোথায় কী রয়েছে, তা চেনানোর জন্য জাহাজের তিন জন কর্মীকে নেওয়া হয়েছিল। তবে বিস্ফোরণের পর ওই কন্টেনারে থাকা রাসায়নিক নিয়ে ধন্দ তৈরি হয়েছিল। কী ধরনের রাসায়নিক ছিল, তা সকলের কাছে স্পষ্ট করেছিল না নৌসেনা বা জাহাজ মালিক সংস্থা। জাহাজ থেকে সাগরে তেল ছড়ায়নি বলে জানিয়েছিল নৌসেনা। জাহাজের কোনও ত্রুটি ছিল না বলে দাবি করেছিল মালিক সংস্থার সভাপতি ক্যাপ্টেন রাকেশ প্রসাদ। তিনি বলেছিলেন, "বিপজ্জনক পণ্য ছিল।" এর পর কন্টেনারে ঠিক কী ছিল এবং কী ভাবে আগুন লাগল, তা নিয়ে তদন্ত শুরু করা হয়। শনিবার সকাল সাড়ে আটটা নাগাদ প্রথমে তিন জন মেরিন কম্যান্ডো (মার্কোস) হেলিকপ্টার থেকে দড়ি বেয়ে জাহাজে নামেন। তার পরে জাহাজের তিন কর্মীকেও নামিয়ে আনা হয়। বাংলাদেশ জলসীমান্ত থেকে ২২ নটিক্যাল মাইল আগে ভেসেলটিকে নোঙর করা হয়। ওই দিন রাতে জাহাজের মালিক সংস্থার নিযুক্ত কর্মী আগুন নেভানোর কাজ শুরু করে।
বাংলাদেশ নৌবাহিনী দেশীয় জাহাজ নির্মাণ শিল্প বাংলার অনেক পুরানো ঐতিহ্য। চতুর্দশ শতকে ঐতিহাসিক পর্যটক ইবনে বতুতা বাংলায় এসে সোনারগাঁয়ে নির্মিত কাঠের জাহাজে ভ্রমণ করেছিলেন। ইউরোপীয় পর্যটক সিজার ফ্রেডরিকের মতে পঞ্চদশ শতকে চট্টগ্রাম ছিল সমুদ্রগামী জাহাজ নির্মাণের মূল কেন্দ্র। সপ্তদশ শতকে তুরস্কের সুলতানের নৌবহর নির্মিত হয় চট্টগ্রামে। দেশীয় জাহাজ নির্মাণ শিল্পের বিকাশ বাংলায় শক্তিশালী নৌবাহিনী গঠনের ভিত্তি তৈরি করে।
জেমস কুক ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তাঁর বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তাঁর মৃত্যু হয়।
রবিনসন ক্রুসো ক্রুসো ১৬৫১ সালের আগস্ট মাসে হালের (Hull) কুইন্স ডক থেকে সমুদ্র যাত্রা শুরু করে। এটি সে করে তার মাতা-পিতার ইচ্ছার বিরুদ্ধে, তারা চেয়েছিলো যে ক্রুসো কোন পেশায় নিযুক্ত হোক, সম্ভবত আইন পেশা। প্রথম যাত্রায় ঝড়ের কবলে পড়ে তার জাহাজ ধ্বংস হয়, তা সত্ত্বেও তার সমুদ্র যাত্রার আকাঙ্ক্ষা আগের মতই শক্তিশালী থাকে যার ফলশ্রুতিতে সে আবারও সমুদ্র যাত্রা করে। তার এই যাত্রাও দূর্যোগের মধ্য দিয়ে শেষ হয় কারণ তার জাহাজটি স্যালি (Salé) জলদস্যুরা তাদের নিজেদের অধিকারে নিয়ে নেয় এবং ক্রুসো একজন মুরের দাসে পরিণত হয়। দুই বছর পরে ক্রুসো একটি নৌকা নিয়ে জুরি নামের এক বালককে নিয়ে সেখান থেকে পালায়। পর্তূগীজ জাহাজের একজন ক্যাপ্টেন ক্রুসো এবং ঐ বালককে উদ্ধার করেন যে কিনা আফ্রিকার পূর্ব উপকূলের দূরে ছিলেন। ঐ জাহাজটি ব্রাজিল যাচ্ছিলো। ক্যাপ্টেনের সাহায্যে ক্রুসো সেখানে গিয়ে আবাদ করার সুযোগ পায়।
কন্টেইনার জাহাজ কনটেইনারের জাহাজগুলি ঐতিহ্যবাহী সাধারণ মালবাহী জাহাজের ব্যক্তিগত বিবর্ধিত, ধারণ এবং বিভাজন করাকে দূর করে। একটি সাধারণ কন্টেইনার জাহাজ একটি বিশাল গুদাম উল্লম্ব গাইড রেল দ্বারা বিভিন্ন অংশে বিভক্ত। এই অংশেগুলি প্রাক-বাক্স ইউনিটে পণ্যসম্ভার রাখার জন্য ডিজাইন করা হয়েছে - কন্টেইনার জাহাজের কন্টেইনারগুলি সাধারণত ইস্পাত দ্বারা তৈরি করা হয়, তবে অ্যালুমিনিয়াম, ফাইবারগ্লাস বা পাতলা পাতলা কাঠের মত অন্যান্য উপকরণও ব্যবহার করা হয়। এগুলি সম্পূর্ণরূপে ছোট উপকূলীয় জাহাজ, ট্রেন, ট্রাক অথবা আধা-ট্রেলার 
(এবং তাই একটি নৌযান চলাকালে পরিবহন বিভিন্ন মোড দ্বারা পরিচালিত হয়, এইভাবে আন্তঃচালিত পরিবহন প্রদান করা হয়) জন্য ডিজাইন করা হয়। সেখানে বিভিন্ন ধরনের কনটেইনার আছে এবং তারা তাদের আকার এবং কাজ অনুযায়ী শ্রেণীকরণ করা হয়।
ক্রোয়েশীয় টহল জাহাজ সোলটা (ওবি-০২) সোলটা (পতাকা নং ওবি-০২) হলো ক্রোয়েশীয় নৌবাহিনীর একটি প্যাট্রোল বোট বা টহল জাহাজ। ১৯৮০ সালে মুকোস (পিসি) হিসেবে এটা তৈরীর কাজ শেষ হয়। ক্রালিজেভিকা শিপইয়ার্ডে এই ক্লাসের ষষ্ঠ জাহাজ হিসেবে এই রণতরী যুগোস্লাভ নৌবাহিনীর জন্য তৈরী করা হয়।
মাজাগাঁও ডক শিপবিল্ডার্স লিমিটেড সর্বোচ্চ ৩০,০০০ টন ওজনের (ডিডব্লিউটি) যুদ্ধ জাহাজ, ডুবোজাহাজ এবং বাণিজ্য জাহাজ নির্মাণে ক্ষমতা রয়েছে এই জাহাজ নির্মাণ কেন্দ্রের। এটি ওয়েলহেড প্ল্যাটফর্ম, প্রক্রিয়া এবং উৎপাদন প্ল্যাটফর্ম এবং তেল অনুসন্ধানের জন্য জ্যাক-আপ রিগগুলি তৈরি করতে পারে।
এমভি মাস্ক আলাবামা আলভা মাস্ক তাইওয়ানের কেলাংকে চীন জাহাজ নির্মাণ কর্পোরেশন কর্তৃক ৬৭৬ নাম্বার ইয়ার্ডে তৈরি করা হয় এবং ১৯৯৮ সালে এটি প্রথম অবমুক্ত করা হয়। আলভা মাস্ক হিসেবে জাহাজটি প্রথমে ডেনমার্কে নিবন্ধিত হয়। ২০০৪ সালে এর মাতৃকোম্পানির অন্যান্য জাহাজের সাথে এর নাম পরিবর্তন করে মাস্ক আলাবামা নামকরণ করা হয় ও যুক্তরাষ্ট্রে নিবন্ধিত হয়। এর হোমপোর্ট তখন থেকেই ভার্জিনিয়ার নোরফোক। জাহাজটি দুটি উল্লেখযোগ্য ঘটনা বা সংঘর্ষের সাথে জড়িত এবং মাস্ক লাইনের জাহাজ হিসেবে পূর্ব আফ্রিকায় সক্রিয়। এটির নিয়মিত যাত্রাপথ হল মোমবাসা থেকে, কেনিয়া থেকেসালালা, ওমান; জিবুতি, এবং শেষে মোমবাসায় ফিরে আসে।
আইএনএস কদমত (পি২৯) এএনএস কদমতের প্রধান ভূমিকাটি হল সাবমেরিন যুদ্ধবিরোধী, শত্রু সাবমেরিন আক্রমন থেকে বন্দীদের এবং বন্দরে জাহাজ রক্ষা করার। প্রায় ৯০ শতাংশ জাহাজ যন্ত্রাংশ দেশীয় এবং নৌ-এর অভ্যন্তরীণ সংগঠন, নৌ-নকশা অধিদপ্তর দ্বারা তৈরি করা হয়েছে যন্ত্রাংশ গুলি এবং ভারতের তৈরি উচ্চ গ্রেড স্টিল (DMR 249A) ব্যবহার করে নির্মিত হয়েছে আইএনএস কদমত।
লিয়াওনিং (চীনা বিমানবাহী রণতরী) লিয়াওনিংয়ের পূর্ব নাম ছিল ভ্যারেজ। ১৯৮০ সালে সোভিয়েত নৌবাহিনী এটি তৈরি করে। তবে কাজ অসম্পূর্ণ ছিল। ১৯৯১ সালে সোভিয়েত ইউনিয়নের পতনের সময় এটি ইউক্রেনে ছিল। চীনের পিপলস লিবারেশন আর্মির (পিএলএ) সঙ্গে সম্পর্কযুক্ত একটি চীনা প্রতিষ্ঠান জাহাজটি কিনে নেয়। প্রতিষ্ঠানটির উদ্দেশ্য ছিল জাহাজটি দিয়ে ম্যাকাও দ্বীপে ভাসমান বিনোদনকেন্দ্র স্থাপন করা। তবে চীন ২০০১ সালে জাহাজটি নিয়ে নেয় এবং ২০১১ সালের জুন মাসে চীনের সামরিক বাহিনী নিশ্চিত করে, সংস্কার করে এটিকে চীনের প্রথম বিমানবাহী জাহাজ হিসেবে ব্যবহার করা হবে। জাহাজটি অভিযানের জন্য পুরোপুরি প্রস্তুত করতে আরও কয়েক বছর সময় লাগতে পারে।
জাহাজি কালিয়া জাহাজি কালিয়া একধরনের সংরক্ষিত খাবার। প্রাচীন নৌ সফরের সময়ে ব্যবহৃত হত। জাহাজি কালিয়া ঢাকার একটি আদি ও ঐতিহ্যবাহী খাবার। প্রাচীনকালে পাল তোলা জাহাজে ভ্রমনের সময় শুকনো খাবার নিতে হতো যা সহজে নষ্ট হত না। সম্ভবত মধ্যপ্রাচ্য থেকে জাহাজিরা এই খাবারের ধারনা পায়। জয়তুন তেল ব্যবহার করে গরু বা খাসির মাংস থেকে এই কালিয়া তৈরী করা হতো। রাখা হত চিনামাটির পাত্রে। এই খাবার কয়েক মাস পর্যন্ত ভাল থাকত। জাহাজি কালিয়া পরিবেশনে শুধুমাত্র শুকনো কাঠের চামচ ব্যবহার করা হতো। কারন, ভেজা চামতে মাংস নষ্ট হয়ে যেত। এটা খাওয়া হত বাখরখানি রুটি দিয়ে।
হুগলি-শ্রেনীর জ্বালানী বার্জ হুগলি-শ্রেণীর জ্বালানী বার্জ বা "হুগলি ক্লাস ফুয়েল বার্জ" হল কলকাতা ভিত্তিক জাহাজ নির্মাণ সংস্থা ও জাহাজ নির্মাণ কেন্দ্র হুগলি ডক অ্যান্ড পোর্ট ইঞ্জিনিয়ার্স লিমিটেড এর তৈরি একটি জ্বালানী তেল বহনকারী ছোট জাহাজ বা বার্জ।এই বার্জটি বার্জ নির্মাণ সংস্থাটি ভারতীয় নৌবাহীনির কাছে হস্তান্তর করে।
বেথুন সোসাইটি কলকাতা মেডিক্যাল কলেজের মেডিসিনের অধ্যাপক এবং বেথুনের এক ঘনিষ্ঠ সহযোগী এফ.জে মোয়াট ছিলেন এ সোসাইটি প্রতিষ্ঠার উদ্যোক্তা। ১৮৫১ সালের ১১ ডিসেম্বর মেডিক্যাল কলেজ মিলনায়তনে অনুষ্ঠিত এক সভায় সমিতিটি প্রতিষ্ঠিত হয়। এশিয়াটিক সোসাইটির ন্যায় গুরুগম্ভীর নয়, আবার আশপাশের বহু সমিতির মতো মামুলি ধরনেরও নয়, এমন একটি সংগঠন কিভাবে দেশের উঠতি মধ্যবিত্ত শ্রেণীর জন্য প্রয়োজন তা মোয়াট এ সভায় ব্যাখ্যা করেন। সভায় উপস্থিত সদস্যগণ মোয়াটের প্রস্তাবের ওপর আলোচনা করেন এবং কেবল সাহিত্য ও বিজ্ঞান বিষয়ক প্রশে²র আলোচনা ও অনুসন্ধানের জন্য একটি অরাজনৈতিক ও ধর্মীয় প্রভাবমুক্ত সমিতি গঠন করার সিদ্ধান্ত নেন। মোয়াট সমিতির কর্মকাণ্ডের এক বছরের যাবতীয় ব্যয় নিজেই বহন করার প্রস্তাব দেন। সোসাইটির প্রথম কাউসিলের সদস্য ছিলেন: এফ.জে মোয়াট (সভাপতি), রামগোপাল ঘোষ ও রেভারেন্ড জেমস লং (সহ-সভাপতি), প্যারীচাঁদ মিত্র (সাধারণ সম্পাদক), মেজর জি. টি মার্শাল, রেভারেন্ড কৃষ্ণমোহন বন্দ্যোপাধ্যায় ও দেবেন্দ্রনাথ ঠাকুর (সদস্যবৃন্দ)।
বেথুন সোসাইটি বেথুন সোসাইটি চল্লিশ বছর স্থায়ী হয়েছিল। এই সময়কালে সোসাইটি এর কর্মকাণ্ডে স্থানীয় ও ইউরোপীয় অনেক বুদ্ধিজীবীকে আকৃষ্ট করতে সক্ষম হয়। মাত্র ২১ জন সদস্য নিয়ে যাত্রা শুরু করে ১৮৬০ সালে এর সদস্য সংখ্যা দঁাড়ায় ২৫০-এ। এ সময়কালে সোসাইটির প্রকাশনায় ঊনবিংশ শতাব্দীর মাঝামাঝি সময়ের বহু বাঙালি পণ্ডিতের লেখা অন্তর্ভুক্ত হয়েছিল। তাঁদের মধ্যে ছিলেন পণ্ডিত ঈশ্বরচন্দ্র বিদ্যাসাগর , রামচন্দ্র মিত্র, হরমোহন চট্টোপাধ্যায়, রাধানাথ শিকদার, কিশোরীচাঁদ মিত্র, রাজা প্রতাপচন্দ্র সিংহ, রাজেন্দ্রলাল মিত্র , নবীনকৃষ্ণ বসু প্রমুখ। দীর্ঘকাল স্থায়ী না হলেও বেথুন সোসাইটি এর লক্ষ্য অর্জনে সফলকাম হয়। এটি বাঙালিদের মধ্যে বৈজ্ঞানিক দৃষ্টিভঙ্গির বিকাশ এবং ভারতীয় ও ইউরোপীয়দের মধ্যে সমঝোতা ও সহিষ্ণুতা সৃষ্টির ক্ষেত্রে অবদান রেখেছিল। রীতিমাফিক সমিতির সভাপতি ছিলেন একজন ইউরোপীয় এবং সহ-সভাপতি ও সাধারণ সম্পাদক ছিলেন ভারতীয়। সোসাইটির মাসিক সভায় প্রদত্ত বক্তৃতার অনেকগুলিই পরবর্তী সময়ে প্রবন্ধ হিসেবে বা গ্রন্থাকারে প্রকাশিত হয়েছে। এসব রচনা বিশেষত স্থানীয় ঐতিহ্যবাহী শিল্পকলা ও বিজ্ঞান বিষয়ক লেখাগুলি এতই তথ্যসমৃদ্ধ ও কালোত্তীর্ণ যে, অদ্যাবধি এগুলি রেফারেন্স হিসেবে উল্লিখিত হয়ে থাকে। পাশ্চাত্যের বিজ্ঞান ও প্রযুক্তির মোকাবিলায় অনেক সদস্যই প্রচেষ্টা চালিয়েছেন স্থানীয় বিজ্ঞান ও প্রযুক্তিকে ইউরোপীয়দের গোচরীভূত করার। অতীত সন্ধানের কাজে এগুলি এখন মূল্যবান তথ্য হিসেবে ব্যবহূত হচ্ছে।
বেথুন কলেজ বেথুন স্কুলের সভাপতি বিচারপতি স্যার রিচার্ড গার্থ ও সম্পাদক মনোমোহন ঘোষের প্রচেষ্টায় ১৮৭৮ খৃষ্টাব্দের ১লা আগস্ট বেথুন স্কুল বঙ্গ মহিলা বিদ্যালয়ের সঙ্গে সংযুক্ত হয়।
মঈন-উল-হক ১৯৫৩ সালে পাটনা বিশ্ববিদ্যালয় শিক্ষক সমিতির সভাপতি ছিলেন তিনি। মুজাফফরপুরে বি আর আম্বেদকর বিহার বিশ্ববিদ্যালয় গঠনের পর ভাগলপুরের টি.এন.বি কলেজে অনুষ্ঠিত বিশ্ববিদ্যালয়ের শিক্ষকদের সম্মেলনে তাঁকে সভাপতিরূপে ঘোষণা করা হয়।
জগন্নাথকিশোর কলেজ এরপর একটি কার্যকরী সমিতি গঠিত হয় কলেজ নির্মাণের জন্য। জগদীশ মুখোপাধ্যায় হন এই সমিতির সভাপতি, ধীরেন ভট্টাচার্য সহ-সভাপতি ও মানভূম ভিক্টোরিয়া স্কুলের প্রধান শিক্ষক জহরলাল বসু হন এর সম্পাদক। পরবর্তীকালে সম্পাদকের পদে আবৃত হয়েছিলেন শ্যামসুন্দর সিংহমহাপাত্র।
জ্ঞানচন্দ্র মজুমদার জ্ঞানচন্দ্র মজুমদার () (১৮৮৯ - ৩ অক্টোবর, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি অনুশীলন সমিতির অন্যতম শীর্ষনায়ক ছিলেন। ১৯০৬ সালে এন্ট্রান্স পাস করে ঢাকা কলেজে পড়ার সময় অনুশীলন সমিতির প্রতিষ্ঠাতা পি. মিত্রের সংস্রবে আসেন এবং তিনিই সমিতির সর্বপ্রথম সদস্যরূপে বিধিবদ্ধ শপথ গ্রহণ করেন। ১৯০৬-১০ সনে সমিতির সমস্ত গুরুত্বপূর্ণ কাজে তাঁর বিশেষ ভূমিকা ছিলো। তার মধ্যে উল্লেখযোগ্য কাজ হচ্ছে ঢাকার ব্রাহা রাজনৈতিক ডাকাতির ঘটনা। এই বিপ্লবী কাজের মধ্যেও তিনি ১৯১০ সনে বি.এস.সি. পাস করেন। প্রেসিডেন্সি কলেজে এম.এস.সি. পড়ার সময় আচার্য প্রফুল্লচন্দ্রের দৃষ্টি আকর্ষণ করেন। পুলিসি তৎপরতার জন্য তাঁর পড়া শেষ হবার আগেই ১৯১৬ সনে তিন ধারা আইনে আটক থাকেন। প্রথম বিশ্বযুদ্ধের শেষে ১৯১৯ সনে ছাড়া পেয়ে কংগ্রেস আন্দোলনে যোগ দেন এবং ময়মনসিংহ জেলায় কংগ্রেস সংগঠন গড়ে তুলে বহু বছর তার সম্পাদক এবং পরে সভাপতি হিসেবে কাজ করেন। ১৯২৫-৩০ সালে তিনি বাংলার প্রধান নেতাদের মধ্যে অন্যতম ছিলেন। ১৯৩৮ সনে তিনি তদানীন্তন কংগ্রেস হাইকম্যান্ডের বিপক্ষে নেতাজি সুভাষচন্দ্র বসুর সঙ্গে মিলিত হয়ে তাঁর মনোনীত ব্যক্তি হিসেবে বঙ্গীয় ব্যবস্থাপক সভার সদস্য নির্বাচিত হয়েছিলেন। বহুবার তাঁকে কারাবরণ করতে হয়। দেশবিভাগের পর ১৯৬৭ সাল পর্যন্ত তিনি পাকিস্তানে বাস করেন। পাক-গণপরিষদের সদস্য ছিলেন। কলকাতায় মৃত্যু। তিনি ব্রিটিশ রাজের জেলে মোট ২৬ বছর বন্দি ছিলেন।
ক্ষুদিরাম দাস তিনি অনেক প্রতিষ্ঠানে গুরুত্বপূর্ণ পদে ছিলেন। তিনি বঙ্গীয় সংস্কৃত শিক্ষা পরিষদের (পশ্চিমবঙ্গের সরকারের) সভাপতি ছিলেন, কলকাতা বিশ্ববিদ্যালয়ের সেনেট আর্টস অনুষদ এবং পি.এইচ.ডি কমিটির সদস্য ছিলেন। বঙ্গীয় সাহিত্য পরিষদ, পশ্চিমবঙ্গ বাংলা একাডেমীর কার্যনির্বাহী কমিটি, রবীন্দ্র সদন কমিটি এবং রবীন্দ্র রচনাবলী প্রকাশনা কমিটির (পশ্চিমবঙ্গ সরকারের) সদস্য ছিলেন ।সভাপতি ছিলেন পশ্চিমবঙ্গ গণতান্ত্রিক লেখক-শিল্পী সংঘের, বঙ্গভাষা-সংস্কৃতি প্রসার সমিতির। প্রধান পৃষ্ঠপোষক ছিলেন বাঁকুড়া লোক সংস্কৃতি পরিষদের। অনেক কলেজ ও স্কুলের প্রতিষ্ঠাতা ছিলেন। অবসর গ্রহণের পর ১৯৮২ থেকে ১৯৯৪ পর্যন্ত তিনি  প্রধান সম্পাদক ছিলেন পশ্চিমবঙ্গ রাজ্য পুস্তক বোর্ডের অধীনে বাংলা শব্দের ভাষাতাত্ত্বিক অভিধানের, যার নাম হল "Bengali Linguistic Dictionary for both Bengalis and Non-Bengalis"।
মির্জা নূরুল হুদা ১৯৬২ থেকে ১৯৬৫ সাল পর্যন্ত তিনি পাকিস্তানের পরিকল্পনা কমিশনের সদস্য ছিলেন। পূর্ব পাকিস্তানের প্রতি অর্থনৈতিক বৈষম্যের বিরুদ্ধে তিনি সেসময় প্রতিবাদ করেন। ১৯৬৫ সালে তিনি পাকিস্তান অর্থনীতি সমিতির সভাপতি হন। ১৯৬৫ সাল থেকে ১৯৬৯ সাল পর্যন্ত তিনি পূর্ব পাকিস্তান প্রাদেশিক সরকারের অর্থ ও পরিকল্পনা মন্ত্রী ছিলেন। ১৯৭৬ সালে তিনি পুনরায় অর্থনীতি সমিতির সভাপতি হন।
আলীম আল রাজী লন্ডনে অবস্থানকালে তিনি লন্ডনের মুসলিম ওয়েলফেয়ার এসোসিয়েশনের চেয়ারম্যান নিযুক্ত হন (১৯৪৯-১৯৫৫), এবং তদানীন্তন পাকিস্তান জাতীয় পরিষদের সদস্য ছিলেন (১৯৬৫-১৯৬৯)। তিনি স্বল্পকাল ঢাকা বিশ্ববিদ্যালয়ে অধ্যাপনা করেছেন। ভাসানী ন্যাপের সভাপতির দায়িত্ব পালন করেন। বাংলাদেশ সুপ্রিম কোর্ট আইনজীবী সমিতির সভাপতি ছিলেন (১৯৭৪-১৯৭৫)। টাঙ্গাইল জেলা সমিতির সভাপতি হিসেবে দায়িত্ব পালন করেন (১৯৬২-১৯৭৪)।
হিরণ্য চন্দ্র ভূঞা ১৯৫১ সালে ডঃ হিরণ্য চন্দ্ৰ ভূঞা কটন কলেজের অধ্যক্ষ পদে অধিষ্ঠিত হন ৷ ১৯৫৫ সালে অসমের শিক্ষাধিকার রুপে তিনি শিলং এ যোগদান করেন ৷ তার পরবর্তী সময়ে অসম সরকারের শিক্ষা সচিব, লোকসেবা কমিটির সদস্য এবং অধ্যক্ষ পদে কাৰ্যনিৰ্বাহ করেন৷ ১৯৬০ সালে গুয়াহাটি বিশ্ববিদ্যালয় এর উপাচাৰ্য হন ৷ ১৯৬৪ সাল থেকে ১৯৬৬ সাল পর্যন্ত তিনি অসম বিজ্ঞান সমিতির সভাপতি হিসেবেও কাৰ্যনিৰ্বাহী ছিলেন ৷
আহসানউল্লাহ মাস্টার আহসানউল্লাহর শিক্ষাজীবন শুরু হয় নিজ গ্রামের হায়দরাবাদ প্রাথমিক বিদ্যালয়ে। প্রাথমিক বিদ্যালয়ের শিক্ষাজীবন শেষ করে টঙ্গী উচ্চ বিদ্যালয়ে ভর্তি হন তিনি। আহসানউল্লাহ ১৯৬৫ সালে এসএসসি পাস করে তৎকালীন কায়েদে আযম কলেজে (বর্তমান শহীদ সোহরাওয়ার্দী সরকারি কলেজ) একাদশ শ্রেণীতে ভর্তি হন। ১৯৭০ সালে ডিগ্রি পাস করার পর আহসানউল্লাহ টঙ্গীর নোয়াগাঁও এম এ মজিদ মিয়া হাইস্কুলে শিক্ষক হিসেবে যোগদান করেন। পরবর্তীকালে তিনি ওই বিদ্যালয়ে সহকারী প্রধান শিক্ষক (১৯৭৭-১৯৮৪) ও প্রধান শিক্ষকের (১৯৮৪-২০০৪) দায়িত্ব আমৃত্যু পর্যন্ত পালন করেন। আহসানউল্লাহ মাস্টার টঙ্গী শিক্ষক সমিতির সভাপতি হিসেবে সক্রিয় ছিলেন।
আবুল হোসেন (কবি) তিনি কবিতাচর্চা শুরু করেছিলেন স্কুল জীবন থেকেই। তখন থেকেই তিনি সাহিত্যচর্চা আর সাহিত্য-সংস্কৃতি বিষয়ক সংগঠনের লালনে তিনি সময় দিয়েছেন। তিনি কলকাতা প্রেসিডেন্সি কলেজ ও বিশ্ববিদ্যালয়ে রবীন্দ্র পরিষদের সম্পাদক ছিলেন। তাঁর লেখালেখির শুরুর সময়ের উল্লেখযোগ্য কয়েকটি কবিতা হল ডাইনামো, ট্রেন, ডি এইচ রেলওয়ে, ঘোড়সওয়ার, ও বাংলার মেয়ে। বঙ্গীয় মুসলমান সাহিত্য সমিতির কার্যকরী পরিষদ, পাকিস্তান রাইটার্স গিল্ডের কেন্দ্রীয় কার্যনির্বাহী পরিষদ ও বাংলা একাডেমির কার্যনির্বাহী পরিষদের সদস্য ছিলেন। রবীন্দ্র চর্চাকেন্দ্রের সভাপতি ছিলেন। তার গ্রন্থসংখ্যা ২৫টি। তাঁর প্রথম কাব্য গ্রন্থ নববসন্ত ১৯৪০ সালে প্রকাশিত হয়।
সৈয়দা শাহার বানু স্বামী এডভোকেট আবু আহমদ আব্দুল হাফিজ ছিলেন একজন বলিষ্ঠ আইনজীবি এবং রাজনীতিবিদ। স্বামীর প্রেরনায় রাজনীতিতে জড়িয়ে পড়েন তিনি। ছিলেন সিলেট মহিলা মুসলিম লীগের অন্যতম উদ্যোক্তা। ১৯৪৫ সাল থেকে ১৯৪৮ সাল পর্যন্ত সিলেট মহিলা মুসলিম লীগের সহ সভানেত্রী ছিলেন তিনি। পরবর্তীতে সিলেট মহিলা সমিতির সভাপতি হন। সৈয়দা শাহার বানু চৌধুরী ছিলেন আসাম পার্লামেন্টে প্রথম মুসলমান মহিলা এমপি। সিলেটের ঐতিহাসিক গণভোটে তার অবদান ছিলো অপরিসীম।ঘরে ঘরে মহিলাদের কাছে যেয়ে তাদেরকে সংগঠিত করতেন। যা গণভোটে প্রত্যক্ষ ভুমিকা রাখে। এসময় রক্ষনশীল সমাজ এবং কংগ্রেসের শক্তিশালী বাঁধা উপেক্ষা করে ঝুঁকির মধ্যে তাকে কাজ করতে হয়। 
সিলেট মহিলা কলেজের শুরু থেকেই এর সাথে জড়িত ছিলেন শাহার বানু চৌধুরী। ১৯৫০ এ কলেজ বন্ধ হওয়ার উপক্রম হলে এটিকে টিকিয়ে রাখার জন্য সর্বোচ্চ চেষ্টা করেন। মেয়েদেরকে শিক্ষা গ্রহন করতে উদ্বুদ্ধ করতেন তিনি। মেট্রিক পাস মেয়েদেরকে কলেজে ভর্তি করার জন্য বাড়ি বাড়ি ঘুরে মেয়েদেরকে বুঝাতেন।
বিমল রায় মস্কোয় ১৯৫৯ সালে প্রথম আন্তর্জাতিক চলচ্চিত্র উৎসবের বিমল রায় অন্যতম জুরি ছিলেন। তিনি কিছুকাল ফিল্ম গিল্ড অফ ইন্ডিয়ার সহকারী সভাপতি এবং ভারতীয় চলচ্চিত্র প্রযোজক সমিতির সভাপতি হয়েছিলেন।
জগৎকান্ত শীল বক্সিং ছাড়াও জগৎকান্ত ফুটবল, ক্রিকেট, হকি, অ্যাথেলেটিকস, সুইমিং, জিমন্যাস্টিক, ওয়েটলিফটিং ইত্যাদিতে নিয়মিতভাবে বিচারকের আসন গ্রহণ করতেন। মৃত্যুকাল অবধি তিনি “বেঙ্গল রোড রেস অ্যাসোসিয়েশন”-এর সভাপতি ও “কলকাতা রেফারিস অ্যাসোসিয়েশন”-এর রেফারিদের পরীক্ষক বোর্ডের সভাপতি ছিলেন । আইএবিএফ অ্যামেচার অ্যাথেলেটিক ফেডারেশন ও অন্যান্য বহু প্রতিষ্ঠানের কার্যকরী সমিতির সভ্য ছিলেন ।
ফজিলতুন্নেসা লন্ডন থেকে ফিরে ১৯৩০ সালে তিনি কলকাতায় প্রথমে স্কুল ইন্সপেক্টরের চাকুরিতে যোগদান করেন। ১৯৩০ সালের আগস্টে কলকাতার অ্যালবার্ট হলে অনুষ্ঠিত ‘বঙ্গীয় মুসলিম সমাজ-সেবক-সংঘে’র বার্ষিক অধিবেশনে সভাপতি হিসেবে তাঁর বক্তব্যটি নারী জাগরণের মাইল ফলক হয়ে আছে। এই অধিবেশনে তিনি বলেন ‘নারী-শিক্ষার প্রয়োজনীয়তা সম্বন্ধে অনেকেই অনেক কথা বলেছেন ও বলেন। নারী সমাজের অর্ধাঙ্গ, সমাজের পূর্ণতালাভ কোনোদিনই নারীকে বাদ দিয়ে সম্ভব হতে পারে না। সেই জন্যেই আজ এ সমাজ এতোটা পঙ্গু হয়ে পড়েছে। তিনি আরো বলেন, 
কাজেই এ সমাজের অবনতির প্রধান কারণ নারীকে ঘরে বন্দি করে রেখে তার Individuality বিকাশের পথ রুদ্ধ করে রাখা। নারী-শিক্ষা সম্বন্ধে এতোটা কথা আজ বলছি তার কারণ সমাজের গোড়ায় যে-গলদ রয়েছে সেটাকে দূরীভূত করতে না-পারলে সমাজকে কখনই সুন্দর করে গড়ে তুলতে পারা যাবে না।’
তিনি ১৯৩৫ সালে বেথুন কলেজে গণিতের অধ্যাপক হিসাবে যোগদান করেন। বেথুন কলেজে চাকুরিরত অবস্থায় দেশবিভাগের পর তিনি ঢাকায় চলে এসে ইডেন কলেজের অধ্যক্ষ হিসেবে যোগদান করেন ১৯৪৮ সালে। বেগম ফজিলাতুন্নেছা ১৯৪৮ সাল থেকে ১৯৫৭ সাল পর্যন্ত ঢাকা ইডেন কলেজের অধ্যক্ষা ছিলেন। বেগম ফজিলাতুন্নেছার অক্লান্ত পরিশ্রম ও চেষ্টায় বিজ্ঞান ও বাণিজ্যিক বিভাগসহ ইডেন কলেজ ডিগ্রি পর্যায়ে উন্নীত হয়। ১৯৫২ সালে ইডেন কলেজের মেয়েরা রাষ্ট্রভাষা আন্দোলনে কলেজের অভ্যন্তর থেকে মিছিল বের করার প্রস্ত্ততি নিলে উর্দুভাষী এক দারোগা হোস্টেলে ঢুকে মেয়েদের ভয়ভীতি দেখাতে শুরু করার এক পর্যায়ে খবর পেয়ে বেগম ফজিলাতুন্নেছা কলেজে এসে তার বিনানুমতিতে কলেজ প্রাঙ্গণে ঢোকার জন্য দারোগাকে ভৎসনা করে হোস্টেল থেকে বের করে দেন নিজের দৃঢ়তা ও প্রশাসনিক ক্ষমতার বলে। নারীশিক্ষা ও নারীমুক্তি সম্পর্কে সওগাতসহ অনেক পত্রিকায় তার বিভিন্ন প্রবন্ধ, গল্প প্রকাশিত হয়।
আবুল কালাম আজাদ (জামালপুরের রাজনীতিবিদ) তিনি ১৯৭০ সাল থেকে জাতীয় প্রেসক্লাব ঢাকার অ্যাসোসিয়েট সদস্য এবং ১৯৮০ সাল থেকে ঢাকা ক্লাব লিমিটেডের সদস্য। তিনি ১৯৮৪ও ৮৫ এবং ১৯৮৬ ও ৮৭ সালে বাংলাদেশ জনসংযোগ সমিতির সাধারণ সম্পাদক ছিলেন। তিনি আইসিডিডিআরবি-এর স্টাফ ওয়েলফেয়ার এসোসিয়েশনের প্রাক্তন সভাপতি, ওয়াটার এন্ড পাওয়ার ডেভেলপমেন্ট বোর্ড অফিসার্স এসোসিয়েশনের সাধারণ সম্পাদক এবং আন্তর্জাতিক জনসংযোগ সমিতির ন্যাশনাল কো-অর্ডিনেটর ছিলেন।
বেথুন কলেজ ইয়ং বেঙ্গল দল ভারতীয় নারীর কল্যাণের জন্য সদা মুখর ছিল। পূর্বতন হিন্দু স্কুলের প্রাক্তন ছাত্র ও তখনকার বারাসত গভমেন্ট স্কুলের প্রধান শিক্ষক প্যারী চরণ সরকার () ১৮৪৭ সালে কলকাতার উপকণ্ঠে বারাসতে বালিকাদের জন্য একটি অবৈতনিক বিদ্যালয় পতিষ্ঠা করেন বিশিষ্ট শিক্ষাবিদ কালীকৃষ্ণ মিত্রর নামে। যার নাম রাখা হয় কালীকৃষ্ণ গার্লস হাই স্কুল। সম্ভবতঃ এই স্কুলটিই বেথুন সাহেবকে অনুপ্রেরণা যুগিয়েছিল যখন তিনি সেখানে কাউন্সিল অফ এডুকেশনের (শিক্ষা পর্ষদ) সভাপতি হিসাবে পরিদর্শনে যান।
হরিপ্ৰসাদ বরুয়া হরিপ্ৰসাদ বরুয়া শিশু-সাহিত্যিক হিসেবেও জনপ্ৰিয় ছিলেন । তার প্ৰকাশিত গ্রন্থসমূহ হল- মইনা, একপক্ষ, বিরচতীয়ার দেশ এবং অঙ্ক-ধারাপাত । অপ্ৰকাশিত গ্রন্থ- আদি অন্ত, আগুয়ান এবং এখন চিঠি । এছাড়াও সাহিত্য এবং বিজ্ঞান বিষয়ের ভালেমানের প্ৰবন্ধ বিভিন্ন ম্যাগাজিনের পাতায় প্রকাশিত হয়েছে। তিনি ১৯৫৮ সালে তিনিচুকীয়া তে অনুষ্ঠিত অসম সাহিত্য সভার বিজ্ঞান অধিবেশনের সভাপতি ছিলেন এবং ১৯৬৮-৭০ সালে অসম বিজ্ঞান সমিতির সভাপতি ছিলেন ।
প্রবীর ঘোষ প্রবীর ঘোষ () (জন্ম ১ মার্চ, ১৯৪৫) কলকাতাভিত্তিক ভারতীয় বিজ্ঞান ও যুক্তিবাদী সমিতির প্রধান এবং হিউম্যানিস্ট এসোসিয়েশনের সভাপতি। প্রতিষ্ঠাতা ভারতীয় বিজ্ঞান ও যুক্তিবাদী সমিতির।ও এখনো সভাপতি আছেন ভারতীয় বিজ্ঞান ও যুক্তিবাদী সমিতির । বিজ্ঞান ও যুক্তিবাদী সমিতির পক্ষ থেকে প্রবীর ঘোষ যে কোনো ধরণের অলৌকিক শক্তির প্রমাণ প্রদানকারীকে ৫০,০০০ ভারতীয় রুপি প্রদানের ঘোষণা দিয়েছেন। তিনি বেশকিছু জ্যোতিষবিদ ও অলৌকিক শক্তি অধিকারী বলে দাবি কৃত ব্যক্তিদের প্রচারণার অসারতা প্রমাণ করেছেন। যার মধ্যকার কয়েকটি ঘটনা নিয়ে চ্যানেল ফোর 'Guru Busters' নামে একটি তথ্যচিত্র তৈরি করেছে।
রমেশ চন্দ্র মিত্র রমেশ চন্দ্র সম্মানের সাথে বিচারপতির কাজ করেছেন প্রায় কুড়ি বছর। তিনি ১৮৮৭ সালে পাবলিক সার্ভিস কমিশন, কলকাতা বিশ্ববিদ্যালয়ের ব্যবস্থাপক সভার সদস্য ছিলেন। ১৮৮৩ সালে আদালত অবমাননার মামলায় রাষ্ট্রগুরু সুরেন্দ্রনাথ বন্দ্যোপাধ্যায়কে সাজা দেওয়ার সময় অন্যান্য সংখ্যাগরিষ্ঠ ইংরেজ বিচারপতির সাথে মতানৈক্য প্রকাশ করেছিলেন। রিপন কলেজের উন্নতি, শিক্ষাক্ষেত্রে সংস্কার করে জনপ্রিয় হন। 'এজ অফ কনসেন্ট' বিলের বিরোধীতা করেছিলেন তিনি। ভারতীয় জাতীয় কংগ্রেস দলে যোগ দিয়ে ১৮৯৬ সালে কলকাতা অধিবেশনের অভ্যর্থনা সমিতির সভাপতি হন। সংস্কৃত শাস্ত্রের অধ্যাপনার জন্যে কলকাতার ভবানীপুরে প্রতিষ্ঠা করেন চতুষ্পাঠী।
পশ্চিমবঙ্গের পঞ্চায়েত ব্যবস্থা এছাড়া দশটি সমিতির কাজকর্মের সমন্বয়ের জটিল দায়িত্ব সম্পাদনের জন্য একটি সমন্বয় সমিতিও কাজ করে থাকে। এই কমিটির কাজ কতকটা মন্ত্রিসভার ক্যাবিনেটের মতো। এই সমিতিগুলি গঠিত হয় সভাধিপতি/সভাপতি, কর্মাধ্যক্ষগণ এবং পরিষদের কার্যনির্বাহী আধিকারিক ও অতিরিক্ত কার্যনির্বাহী আধিকারিক/ পঞ্চায়েত সমিতির কার্যনির্বাহী আধিকারিককে নিয়ে। নিজ সংস্থার সচিবগণ জেলা পরিষদ/পঞ্চায়েত সমিত্র সমন্বয় কমিটির সচিব হন। পঞ্চায়েত সমিতির সভাপতি/ জেলা পরিষদের সভাধিপতি সমন্বয় কমিটির সভায় সভাপতিত্ব করেন।
সৈয়দ আব্দুল্লাহ মোহাম্মদ তাহের তিনি কলেজ জীবন থেকে ছাত্র রাজনীতিতে জড়িত ছিলেন। তিনি সংগঠনে যোগদানের দুই বছরের মধ্যে বাংলাদেশ ইসলামী ছাত্র শিবিরের 'সদস্য' হন। তিনি ঢাকা মেডিকেল  কলেজ শাখা সভাপতি ও ঢাকা শহরের শাখার সভাপতি হিসেবে দায়িত্ব পালন করেন। ঢাকা মেডিক্যাল কলেজ ও হাসপাতালে অধ্যয়নের সময় তাহের ঢাকা মেডিকেল কলেজ ছাত্র ইউনিয়নের (ঢামেকসু) সাধারণ সম্পাদক নির্বাচিত হন। তিনি কুমিল্লা এসোসিয়েশন ফর মেডিকেল স্টুডেন্টস এর সভাপতি ছিলেন। পরবর্তীতে, ছাত্রশিবিরের কেন্দ্রীয় কমিটির সাধারন সম্পাদক হিসেবে মনোনীত হন এবং অবশেষে ১৯৮৫-৮৬ এবং ১৯৮৬-৮৭ সেশনে কেন্দ্রীয় সভাপতি হিসাবে দুই মেয়াদে দায়িত্ব পালন করেন।
অবলোহিত বিকিরণ শরীরে বিভিন্ন অঙ্গে ব্যাথা, মাংসপেশী শক্ত হয়ে যাওয়া, ঘাড় ও হাতের উপরিভাগের ব্যাথা বা ফ্রোজেন সোল্ডার এর ব্যাথা নিরাময়ে আক্রান্ত স্থানে আইআর রশ্মি প্রয়োগ করে ম্যাসাজ করা হয়। যার ফলে আক্রান্ত স্থানে রক্ত চলাচল সচল হয় এবং ব্যাথা প্রশমিত হয়। এই রশ্মির প্রভাবে রক্ত সংবহন এবং কোষের জৈবিক কার্যকলাপ বৃদ্ধি পায়। এটি সমস্ত দেহের তাপমাত্রা বৃদ্ধি না করে ত্বকের প্রয়োজনীয় জায়গায় তাপ বৃদ্ধি করে এবং ত্বকে শিথিলতা আনে। রক্তনালীগুলোকে প্রশস্ত করে এবং ত্বকে রক্ত পরিবহনের মাত্রা বৃদ্ধি করে ত্বকের কোষ কলাকে উদ্দীপ্ত করে। কোষ কলার মেটাবলিজম বা কার্যকারিতা বৃদ্ধি করে ও ত্বকের রাসায়নিক পরিবর্তনে সাহায্য করে। যেহেতু এই রশ্মি ত্বকের গভীরে পৌঁছে ফলে ত্বকের সেই অংশটুকুতে সামান্য গরম ও আরাম অনুভূত হয়, রক্তসঞ্চালন বৃদ্ধি পায় এবং ক্ষতিগ্রস্ত মাংসপেশীগুলো শিথিল হয়ে ব্যাথা-বেদনা দূর হয়।
মতিলাল পুরকায়স্থ মতিলাল পুরকায়স্থ () (বিশ শতক) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অগ্নিযুগের বিপ্লবী ও রাজনীতিবিদ। তিনি ছিলেন ময়মনসিংহের বিপ্লবী সংস্থা সাধনা সমিতির বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী। তিনি সুবক্তা ছিলেন এবং ময়মনসিংহ জেলা কংগ্রেসের তৎকালীন সভাপতি ছিলেন।
এস এম নজরুল ইসলাম এস এম নজরুল ইসলাম তিনি টাঙ্গাইল কেন্দ্রীয় সমবায় ব্যাংকের পরিচালক, জমি বন্ধকি ব্যাংকের প্রতিষ্ঠাতা পরিচালক, জেলা সার ব্যবসায়ী সমিতির সভাপতি ও গোসাই জোয়াইর আজিম মেমোরিয়াল উচ্চ বিদ্যালয়ের সভাপতি ছিলেন। ব্রিটিশ শাসনামলে তার প্রথম ব্যবসায়ীক জীবনে শুরু হয় কর্ণফুলি পেপার মিলের ঠিকাদারি দিয়ে। এরপর অন্যান্য ঠিকাদারি ব্যবসাও করেন। পরবর্তীতে তিনি নিজস্ব টিনের ব্যবসা করেছেন।
মুজফ্‌ফর আহ্‌মেদ (রাজনীতিবিদ) ১৯১১ সালে কলকাতায় অবস্থানরত বিভিন্ন মুসলিম ছাত্রের উদ্যোগে বঙ্গীয় মুসলিম সাহিত্য সমিতি গঠিত হয়। কলকাতার ৩২ কলেজ স্ট্রিটে এ সাহিত্য সমিতির অফিস ছিল। ১৯১৮ সালে সমিতির উদ্যোগে বের হয় "বঙ্গীয় মুসলিম সাহিত্য পত্রিকা"। ১৯১৮ সালে সমিতির সব সময়ের কর্মী হিসেবে তিনি এর অফিসেই থাকা শুরু করেন। তিনি ছিলেন সমিতির সহকারী সম্পাদক। পত্রিকার কাজ পরিচালনার সময় চিঠিপত্রের মাধ্যমে তার কবি কাজী নজরুল ইসলামের সাথে পরিচয় হয়। ১৯২০ সালের শুরুর দিকে ৪৯ নম্বর বেঙ্গল রেজিমেন্ট ভেঙ্গে দেওয়া হলে নজরুলের সৈনিক জীবনের অবসান ঘটে এবং তিনি কলকাতায় মুজফ্‌ফর আহমদের সাথে সাহিত্য সমিতির অফিসে থাকতে শুরু করলেন।
এম আব্দুর রহিম আব্দুর রহিম বঙ্গবন্ধু শেখ মুজিবুর রহমান সহ অন্যান্য নেতার বিরুদ্ধে দায়ের করা ঐতিহাসিক আগরতলা ষড়যন্ত্র মামলার লিগ্যাল এইড কমিটির সদস্য ছিলেন। তিনি ১৯৭০ সালে দিনাজপুর সদর ও চিরিরবন্দর (আংশিক) থেকে প্রাদেশিক পরিষদের সদস্য নির্বাচিত হন। পরবর্তীতে ১৯৯০ সালে তিনি জাতীয় সংসদ সদস্য নির্বাচিত হন। স্বাধীনত বাংলাদেশের সংবিধান প্রণয়ন কমিটির অন্যতম সদস্য ছিলেন। স্বাধীনতাত্তোর বাংলাদেশ আওয়ামী লীগের কেন্দ্রীয় কমিটির সহ-সভাপতি হন তিনি। তিনি দিনাজপুর জেলা আওয়ামী লীগ কমিটির সভাপতি, জেলা আইনজীবী সমিতির সভাপতি, বাংলাদেশ আওয়ামী লীগের কেন্দ্রীয় কমিটির সদস্য এবং উপদেষ্টামন্ডলীর সদস্য হিসেবেও দায়িত্ব পালন করেন।দিনাজপুর ডায়াবেটিস হাসপাতাল, চক্ষু হাসপাতাল, রেড ক্রিসেন্ট হাসপাতাল এবং মুক্তিযুদ্ধে নির্যাতিতা নারীদের জন্য পুনর্বাসন কেন্দ্র প্রতিষ্ঠাসহ নানা ধরনের সামাজিক ও সাংস্কৃতিক সংগঠনের সঙ্গে যুক্ত ছিলেন এম আব্দুর রহিম।
মৃত্যুঞ্জয় বিদ্যালঙ্কার ১৮১৭ সালে স্থাপিত হিন্দু কলেজের (বর্তমানে প্রেসিডেন্সি কলেজ বিশ্ববিদ্যালয়) প্রতিষ্ঠার জন্য ১৮১৬ সালে গঠিত সমিতির তিনি অন্যতম সদস্য ছিলেন। বাংলা গদ্য সাহিত্যের বিকাশে তাঁর অসামান্য অবদান রয়েছে। ফোর্ট উইলিয়াম কলেজে উইলিয়াম কেরির তত্ত্বাবধানে প্রধান পণ্ডিত থাকাকালীন ১৮০২ সালে মৃত্যুঞ্জয়ের ‘বত্রিশ সিংহাসন’ গ্রন্থটি প্রকাশিত হয়। ১৮০৮ সালে ‘হিতোপদেশ’ ও ‘রাজাবলি’, ১৮১৭ সালে ‘বেদান্তচন্দ্রিকা’, ১৮৩৩ সালে তাঁর মৃত্যুর পর ‘প্রবোধচন্দ্রিকা’ গ্রন্থ প্রকাশিত হয়। শেষোক্ত গ্রন্থে জন ক্লার্ক মার্শম্যানের প্রশংসাসূচক ভূমিকা বিশেষ ভাবে উল্লেখযোগ্য। ১৮১৭ সালে গঠিত স্কুল বুক সোসাইটির পরিচালন সমিতির সভ্যও ছিলেন তিনি। ১৮১৬ সালে তিনি শিক্ষকতা ত্যাগ করে সুপ্রিমকোর্টে (বর্তমানে হাইকোর্ট) যোগদান করেন। সমাজ সংস্কারের দিক থেকেও তাঁর অবদান চিরস্মরণীয়।
প্রমথনাথ মিত্র ১৯০৬ খ্রিস্টাব্দে তিনি নিখিল বঙ্গ বৈপ্লবিক সমিতির এবং কলকাতায় সুবোধ মল্লিকের বাড়িতে অনুষ্ঠিত নিখিল বঙ্গ বিপ্লবী সম্মেলনের সভাপতি ছিলেন। তিনি বাঙালিদের শারীরিক ব্যায়ামের উপর গুরুত্ব দিতেন।
ওরিয়েন্টাল সেমিনারি ১৯০৭ সাল থেকে ১৯২২ সাল পর্যন্ত আশুতোষ মুখোপাধ্যায় এই বিদ্যালয়ের পরিচালন সমিতির সভাপতি ছিলেন। ১৯২৬ সালে এই পদে বৃত হন অ্যানি বেসান্ত। ২০০৫ সালে বিদ্যালয়ের ১৭৫তম প্রতিষ্ঠাবার্ষিকী পালিত হয়।
ইয়াজউদ্দিন আহম্মেদ তিনি বিভিন্ন সামাজিক কর্মকান্ডের সাথে যুক্ত। তার মধ্যে অন্যতম হল ফেডারেশন অফ ইউনিভার্সিটি টিচার্স এসোসিয়েশন। তিনি ঢাকা বিশ্ববিদ্যালয় শিক্ষক সমিতির সভাপতি ও সম্মিলিত শিক্ষক আন্দোলনের সমন্বয়ক ছিলেন।
বেথুন কলেজ ১৮৭৯ সালে পরীক্ষায় উত্তীর্ণ হয়ে বেথুন স্কুলের প্রথম স্নাতক কাদম্বিনী বসু উচশিক্ষার ইচ্ছা প্রকাশ করলে তাঁর স্বীকৃতিতে বেথুন কলেজ প্রতিষ্ঠিত হয়। একজন মাত্র ছাত্রী কাদম্বিনী বসুকে নিয়ে কলেজের পঠন-পাঠন শুরু হয়।
অনুপম সেন ড.অনুপম সেন ১৯৭১ সালে বাংলাদেশের স্বাধীনতা সংগ্রামের সময় চট্টগ্রাম বিশ্ববিদ্যালয় শিক্ষক সমিতির সাধারণ সম্পাদক হিসাবে স্বাধীনতা সংগ্রামে প্রত্যক্ষভাবে যুক্ত হন। তিনি ১৯৮৪-৮৫ এবং ২০০০-২০০১ সালে চট্টগ্রাম বিশ্ববিদ্যালয় শিক্ষক সমিতির সভাপতি এবং ১৯৮৪-৮৫ সালে বাংলাদেশের সকল বিশ্ববিদ্যালয়ের প্রতিভূ প্রতিষ্ঠান বাংলাদেশ বিশ্ববিদ্যালয় শিক্ষক সমিতি-ফেডারেশনের সভাপতি হিসেবে দায়িত্ব পালন করেন।
প্রমোদ মানকিন এছাড়াও তিনি বাংলাদেশ খ্রিস্টান অ্যাসোসিয়েশনের নির্বাচিত প্রেসিডেন্ট ও হালুয়াঘাটের গোবরাকুড়া আমদানি-রফতানিকারক সমিতির সভাপতি ছিলেন। ১৯৯১, ২০০১, ২০০৮ সালে হালুয়াঘাট থেকে এবং ২০১৪ সালে হালুয়াঘাট-ধোবাউড়া থেকে জাতীয় সংসদ সদস্য নির্বাচিত হন। তিনি আওয়ামী লীগ সরকারের প্রথমে সংস্কৃতি প্রতিমন্ত্রী ও বর্তমানে সমাজকল্যাণ প্রতিমন্ত্রীর দায়িত্বে ছিলেন।
অশোকা গুপ্ত অশোক গুপ্ত (নভেম্বর ১৯১২ - ৮ জুলাই ২০০৮) একজন ভারতীয় স্বাধীনতা সংগ্রামী ও সমাজকর্মী ছিলেন। তিনি ছিলেন মহিলা সেবা সমিতির প্রতিষ্ঠাতা, অল ইন্ডিয়া উইমেন্স কনফারেন্সের সদস্য এবং ইন্ডিয়ান সোসাইটি ফর স্পনসরশিপ অ্যান্ড অ্যাডপশনের সভাপতি। নোয়াখালী গণহত্যার সময় তিনি উদ্ধার ও ত্রাণ অভিযানে অংশ নেন।
নূর-ই-আলম চৌধুরী তিনি ইলিয়াস আহম্মেদ চেধৈুরী ডিগ্রি কলেজের প্রতিষ্ঠাতা সভাপতি এবং নূরুল আমিন কলেজের সভাপতি হিসেবে দায়িত্ব পালন করছেন। তিনি শেখ ফজিলাতুন নেছা উচ্চ বিদ্যালয় এর পরিচালনা পরিষদের সভাপতি। তিনি অভ্যনত্মরীণ নৌ-পরিবহন মালিক সমিতি গ্রুপের সাবেক সভাপতি ছিলেন। তিনি গোপালগঞ্জ বঙ্গবন্ধু বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ডের সদস্য।
মুজাহিদুল ইসলাম সেলিম ছাত্র জীবন শেষে সেলিম পার্টি-জীবনকে বেছে নিয়ে গ্রামে গ্রামে ঘুরে ক্ষেতমজুরদের সংগঠিত করার কাজে মনোযোগ দেন। তিনি বাংলাদেশ ক্ষেতমজুর সমিতির প্রতিষ্ঠাতা সাধারণ সম্পাদক ও পরে সভাপতি হিসেবে দায়িত্ব পালন করেন। বিগত শতাব্দীর নব্বইয়ের দশকে শুরুর দিক থেকে সেলিম বাংলাদেশের কমিউনিস্ট পার্টি-সিপিবি’র সাধারণ সম্পাদক হিসেবে দায়িত্ব পালন করেছেন। পরে ২০১২ সালে পার্টির দশম কংগ্রেসে সভাপতি নির্বাচিত হন। রাজনৈতিক কারণে প্রায় আট বছর কারাবরণ ও আত্মগোপনে ছিলেন এই নেতা।